РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/213-21

21. мај 2021. године

Б е о г р а д

З А П И С Н И К

40. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 21. МАЈА 2021. ГОДИНЕ

Седница је почела у 10.00 часова.

Седницом је председавала Јелена Жарић Ковачевић, председник Одбора.

Седници су присуствовали чланови Одбора: Лука Кебара, Угљеша Мрдић, Илија Матејић, Оља Петровић, Жељко Томић и Дубравка Краљ.

Седници су присуствовали и: Арпад Фремонд, заменик члана Одбора Балинта Пастора, Србислав Филиповић, заменик члана Одбора Невене Веиновић, Марко Младеновић, заменик члана Одбора Виолете Оцокољић, Адам Шукало, заменик члана Одбора Миленка Јованова, Борисав Ковачевић, заменик члана Одбора Ђура Перића и Ђорђе Тодоровић, заменик члана Одбора Милене Поповић.

Седници нису присуствовали чланови Одбора: Вук Мирчетић, Тома Фила, Јован Палалић и Марија Јевђић, нити њихови заменици.

Седници Одбора је присуствовао и представник Министарства унутрашњих послова, Валентина Вулић, начелник Управе за управне послове, генерал полиције.

На предлог председника, Одбор је једногласно (12 гласова за) одлучио да се предложени дневни ред допуни тачком 3. „Разматрање Предлога закона о измени Закона о акцизама, који је поднела Влада, у начелу, као и да предложене тач. 3. до 6. постану тач. 4. до 7.

На предлог председника, Одбор је једногласно (12 гласова за) утврдио у целости

Д н е в н и р е д:

1. Разматрање Предлога закона о изменама и допунама Закона о личној карти, који је поднела Влада (број 011-802/21 од 7. маја 2021. године), у начелу;

2. Разматрање Предлога закона о заштити пословне тајне, који је поднела Влада (број 011-801/21 од 7. маја 2021. године), у начелу;

3. Разматрање Предлога закона о измени Закона о акцизама, који је поднела Влада (број 011-834/21, од 20. маја 2021. године), у начелу;

4. Доношење одлуке о организовању Четвртог јавног слушања на тему: „Промене Устава Републике Србије у области правосуђа“;

5. Доношење одлуке о организовању Петог јавног слушања на тему: „Промене Устава Републике Србије у области правосуђа“;

6. Доношење одлуке о организовању Шестог јавног слушања на тему: „Промене Устава Републике Србије у области правосуђа“;

7. Доношење одлуке о организовању Седмог јавног слушања на тему: „Промене Устава Републике Србије у области правосуђа“.

**Прва тачка дневног реда:** Разматрање Предлога закона о изменама и допунама Закона о личној карти, који је поднела Влада (број 011-802/21 од 7. маја 2021. године), у начелу

Одбор је размотрио Предлог закона о изменама и допунама Закона о личној карти, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда:** Разматрање Предлога закона о заштити пословне тајне, који је поднела Влада (број 011-801/21 од 7. маја 2021. године), у начелу

Одбор је размотрио Предлог закона о заштити пословне тајне, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда:** Разматрање Предлога закона о измени Закона о акцизама, који је поднела Влада (број 011-834/21, од 20. маја 2021. године), у начелу

Одбор је размотрио Предлог закона о измени Закона о акцизама, који је поднела Влада у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (12 гласова за).

За известиоца Одбора на седници Народне скупштине одређен је председник Одбора.

**Четврта тачка дневног реда**: Доношење одлуке о организовању Четвртог јавног слушања на тему: „Промене Устава Републике Србије у области правосуђа“

На предлог председника, Одбор је једногласно (12 гласова за) одлучио да Одбор у среду, 26. маја 2021. године у Нишу, у Великој сали Скупштине Града, Николе Пашића 24, са почетком у 12,00 часова, организује Четврто јавно слушање на тему: **„**Промене Устава Републике Србије у области правосуђа“.

На ово јавно слушање Одбор ће, у складу са чланом 84. став 5. Пословника Народне скупштине, позвати поред чланова Одбора, народне посланике и друга лица чије је присуство од значаја за тему јавног слушања, и то: председника Владе, Ану Брнабић; министра правде, Мају Поповић; проф. др Владана Петрова, судију Уставног суда Републике Србије и члана Венецијанске комисије за Србију; Драгану Сотировски, градоначелника Града Ниша; Бобана Џунића, председника Скупштине Града Ниша; председника и судије Апелационог суда у Нишу; Апелационог јавног тужиоца и заменике Апелационог јавног тужиоца у Нишу; представнике Одељења Управног суда у Нишу; представнике Одељења Прекршајног Апелационог суда у Нишу; представнике Одељења Привредног апелационог суда у Нишу; Гордана Пантића, председника Адвокатске коморе Ниш; Ненада Вујића, директора Правосудне академије и друге заинтересоване за учешће.

**Пета тачка дневног реда:** Доношење одлуке о организовању Петог јавног слушања на тему: „Промене Устава Републике Србије у области правосуђа“

На предлог председника, Одбор је једногласно (13 гласова за) одлучио да Одбору четвртак, 27. маја 2021. године, са почетком у 9,00 часова, у Дому Народне скупштине, у Малој сали, Трг Николе Пашића бр. 13, организује Пето јавно слушање на тему: **„**Промене Устава Републике Србије у области правосуђа“.

На ово јавно слушање Одбор ће, у складу са чланом 84. став 5. Пословника Народне скупштине, позвати поред чланова Одбора, народне посланике и друга лица чије је присуство од значаја за тему јавног слушања, и то: председника Владе, Ану Брнабић; министра правде, Мају Поповић; проф. др Владана Петрова, судију Уставног суда Републике Србије и члана Венецијанске комисије за Србију; амбасадоре земаља чланица Европске уније, Велике Британије, Сједињених Америчких Држава и Канаде; представнике међународних организација: Делегације Европске уније у Србији, ОЕБС-а и Канцеларије Савета Европе у Београду; Ненада Вујића, директора Правосудне академије и друге заинтересоване за учешће.

**Шеста тачка дневног реда:** Доношење одлуке о организовању Шестог јавног слушања на тему: „Промене Устава Републике Србије у области правосуђа“

На предлог председника, Одбор је једногласно (13 гласова за) одлучио да Одбор у понедељак, 31. маја 2021. године, у Новом Саду, у Плавој сали Скупштине Града, Жарка Зрењанина 2, III улаз, са почетком у 12,00 часова, организује Шесто јавно слушање на тему: **„**Промене Устава Републике Србије у области правосуђа“.

На ово јавно слушање Одбор ће, у складу са чланом 84. став 5. Пословника Народне скупштине, позвати поред чланова Одбора, народне посланике и друга лица чије је присуство од значаја за тему јавног слушања, и то: председника Владе, Ану Брнабић; министра правде, Мају Поповић; проф. др Владана Петрова, судију Уставног суда Републике Србије и члана Венецијанске комисије за Србију; Милоша Вучевића, градоначелника Града Новог Сада; Јелену Маринковић Радомировић, председника Скупштине Града Новог Сада; председника и судије Апелационог суда у Новом Саду; Апелационог јавног тужиоца и заменике Апелационог јавног тужиоца у Новом Саду; представнике Одељења Управног суда у Новом Саду; представнике Одељења Прекршајног Апелационог суда у Новом Саду; представнике Одељења Привредног апелационог суда у Новом Саду; Срђана Добросављева, председника Огранка адвоката Нови Сад Адвокатске коморе Војводине; Ненада Вујића, директора Правосудне академије и друге заинтересоване за учешће.

**Седма тачка дневног реда:** Доношење одлуке о организовању Седмог јавног слушања на тему: „Промене Устава Републике Србије у области правосуђа“

На предлог председника, Одбор је једногласно (13 гласова за) одлучио да Одбору среду, 2. јуна 2021. године у Крагујевцу, у Великој сали Скупштине Града Крагујевца, Трг Слободе 3, са почетком у 12,00 часова, организује Седмо јавно слушање на тему: **„**Промене Устава Републике Србије у области правосуђа“.

На ово јавно слушање Одбор ће, у складу са чланом 84. став 5. Пословника Народне скупштине, позвати поред чланова Одбора, народне посланике и друга лица чије је присуство од значаја за тему јавног слушања, и то: председника Владе, Ану Брнабић; министра правде, Мају Поповић; проф. др Владана Петрова, судију Уставног суда Републике Србије и члана Венецијанске комисије за Србију; Николу Дашића, градоначелника Града Крагујевца; Мирослава Петрашиновића, председника Скупштине Града Крагујевца; председника и судије Апелационог суда у Крагујевцу; Апелационог јавног тужиоца и заменике Апелационог јавног тужиоца у Крагујевцу; представнике Одељења Управног суда у Крагујевцу; представнике Одељења Прекршајног Апелационог суда у Крагујевцу; представнике Одељења Привредног апелационог суда у Крагујевцу; Звонка Марковића, председника Адвокатске коморе Крагујевац; Ненада Вујића, директора Правосудне академије и друге заинтересоване за учешће.

Седница је завршена у 10,15 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Јелена Жарић Ковачевић